Dan Ndoye

Dan Assane Ndoye (sündinud 25. oktoobril 2000 Nyonis) on Šveitsi jalgpallur, kes mängib parema äärepoolkaitsjana Itaalia kõrgliigaklubis Bologna ja Šveitsi jalgpallikoondises.Dan Ndoye. transfermarkt.com. Vaadatud 15.6.2024

Ta alustas klubikarjääri Šveitsi klubis Lausanne-Sport. Selle põhimeeskonnas debüteeris ta hooajal 2018/19 Šveitsi esiliigas ning lõi 15 mänguga kuus väravat.

2020. aasta jaanuaris sõlmis ta lepingu Prantsusmaa kõrgliigaklubiga Nice, kuid jäi hooaja lõpuni laenule Lausanne-Sporti.DAN NDOYE TO JOIN NICE THIS SUMMER. ogcnice.com. 27. jaanuar 2020 2021. aasta augustis läks Ndoye Nice'ist laenule Šveitsi kõrgliigaklubisse FC Basel, kellega sõlmis 2022. aasta veebruaris püsiva lepingu. Hooajal 2022/23, kui Basel jõudis UEFA Euroopa Konverentsiliigas poolfinaali, valiti Ndoye Konverentsiliiga hooaja sümboolsesse koosseisu.

2023. aasta augustis sõlmis Ndoye lepingu Bolognaga.

Šveitsi jalgpallikoondises tegi Ndoye debüüdi 24. septembril 2022 UEFA Rahvuste Liiga mängus Hispaania vastu.

Tema ema on šveitslanna ja isa Senegali päritolu.

 Viited 

Kategooria:Šveitsi jalgpallurid
Kategooria:OGC Nice'i jalgpallurid
Kategooria:FC Baseli jalgpallurid
Kategooria:Bologna FC 1909 jalgpallurid
Kategooria:Ligue 1 mängijad
Kategooria:Serie A mängijad
Kategooria:Sündinud 2000